"hu nga vha nga khole kana hu si nga khole, dzi bviselwaho khagala nga maitele a si a u tou shumisa maipfi. Vhudavhidzani vhu sa shumisiho maipfi vhu katela, luambo lwa muvhili, thouni na pitshi ya ipfi, ngafhadzo dzi sumbedzwaho nga kha luambo lwa muvhili (kinesics) na tshikhala tsha muvhili vhukati ha vhadavhidzani (proxemics). Izwi zwiga zwa luambo lu sa shumisi maipfi zwi nga ṋea phindulo na mafhungo maṅwe khathihi na ṱhalutshedzo kha zwoṱhe zwi yelanaho na mafhungo a vhudavhidzani o ambiwaho. Milaedza ya u sa amba nga maipfi i tendela vhathu :  U khwaṱhisedza kana u shandukisa zwo ambiwaho nga maipfi. Tsumbo: vhathu vha nga tenda nga ṱhoho vha tshi khou ri “Ee” hu u ombedzela uri vha khou tendelanana na muṅwe muthu, fhedzi ha ngafhadzo ya shaḓa na vhuḓinyanyuli ha u ṱungufhala musi vha tshi ri “ ndi hone” zwi nga amba uri a zwo ngo dzula zwavhuḓi na luthihi!  U fhirisa mafhungo nga ha vhuimo ha nyanyuwo yavho.  U ṱalutshedza kana u khwaṱhisedza vhushaka vhukati ha vhathu.  U ṋea vhupfiwa kha muṅwe muthu.  U laula u elela ha nyambedzano, Tsumbo: nga u sumbedza ngafhadzo vhaṅwe vhathu uri vho fhedza u amba kana vha khou tama u amba zwiṅwe.  9.4.3 Mbonalo dza vhudavhidzani vhu sa shumisiho maipfi  Nyambedzano ya u sa amba yo katela, u sudzuluwa ha tshanḓa na ḽiṱo, maimele na u amba nga zwiga zwine zwa tea u ṱalutshedzwa zwo livhana na u amba ( nyambedzano ya u amba)  Tshaka dza vhudavhidzani ha matshilisano hune ha si sumbedzwe nga u tou amba hu vhidzwa u pfi vhudavhidzani ha u sa amba. Hezwi zwi katela:  Mitshimbilo ya muvhili (Kinesics)  Kuimele  U ṱanganya maṱo  Luambo lwa phara  Vhushaka ha tsinisa kana tshikhala tsha vhuṋe (Proxemics)  Luambo lwa tshifhaṱuwo Luambo lwa muvhili kana Mutshimbilo wa Muvhili (Kinesics) 74 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"